# name
Optimització dels trajectes de les comandes d’una cadena de restaurants de Melbourne

# metadata.dc.description[].value
Treballs Finals de Grau en Estadística UB-UPC, Facultat d'Economia i Empresa (UB) i Facultat de Matemàtiques i Estadística (UPC), Curs: 2021-2022, Tutor: Julia de Frutos Cachorro

# metadata.dc.description.abstract[].value
Aquest treball consisteix en l’estudi d’un problema d’optimització dels trajectes que realitzen els treballadors que transporten menjar a domicili d’una cadena de restaurants de Melbourne durant l’any 2018.
Aquesta ciutat situada al sud-est d’Austràlia, compta amb tres restaurants anomenats: Bakers, Nickolson i Thompson situats en el centre de l’àrea urbana, també coneguda com a Melbourne City Centre.
Donada una base de dades, s’ha dut a terme un procediment detallat des de zero seguint els següents passos: un ampli preprocessament de les dades, un anàlisi descriptiu gràfic i una optimització dels trajectes de transport de les comandes tenint en compte els restaurants com a nodes d’inici i la posició geogràfica dels domicilis dels clients com a nodes destí.
Per tal de resoldre diferents escenaris segons la comanda, s’ha portat a cap unes subdivisions en la mostra estratificant per tipus d’àpat, dies laborals o festius i caps de setmana o dies entre setmana.
El problema d’optimització consisteix en la minimització d’aquestes distàncies; s’ha realitzat mitjançant un programa d’optimització lineal amb restriccions seguint el concepte d’arbre d’expansió mínima, és a dir, enllaçar tots els nodes d’una xarxa de forma directa o indirecta amb la mínima longitud dels arcs d’enllaç. S’ha dut a terme a través d’una matriu binària on les variables han sigut els arcs entre nodes i sempre complint els requisits de passar exactament una vegada per cada domicili i retornar al restaurant d’inici en finalitzar la ruta.

# metadata.dc.source[].value
Treballs Finals de Grau (TFG) - Estadística UB-UPC

# metadata.dc.title[].value
Optimització dels trajectes de les comandes d’una cadena de restaurants de Melbourne